## Dasher

2004
Dasher proiektua

Baimena ematen da eskuliburu honen hitzez hitzeko kopiak egiteko eta banatzeko, baldin eta egile-eskubideen oharra eta baimen-ohar hau kopia guztietan mantentzen badira.

Baimena ematen da eskuliburu honen bertsio aldatuak kopiatzeko eta banatzeko, hitzez hitzeko kopiak egiteko baldintzetan, baldin eta eratorritako lana baimen-ohar honen ohar berdinaren baldintzen arabera banatzen bada.

Baimena ematen da eskuliburu honen itzulpenak kopiatzeko eta banatzeko, goian zehaztutako bertsio aldatuen baldintzetan, baina baimen-ohar hau adierazi beharko da Software Librearen Fundazioak onartutako itzulpenetan.

UNIX X/Open Group-en marka erregistratua da.

Linux Linus Torvalds-en marka erregistratua da.

X Window System X Consortium, Inc-en marka erregistratua da.

Windows Microsoft Corp-en marka erregistratua da.

Macintosh eta Apple Apple Computer, Inc-en marka erregistratuak dira.

Beste marka erregistratu guztiak beren jabeenak dira.

Hau Dasher-en eskuliburuaren 1.0 bertsioa da.

## Sarrera

Dasher informazio eraginkorreko testua sartzeko interfazea da, seinalatze-mugimendu natural etengabeen bidez funtzionatzen duena. Dasher testua sartzeko sistema lehiakorra da, tamaina osoko teklatua erabili ezin duzun kasuetarako, adibidez, eskuko nahiz eskumuturreko ordenagailuetan, edo ordenagailua esku bakarrez (kontrol-palankaren, ukipen-pantailaren edo saguaren bidez) edo eskurik gabe (buru-saguaren edo begi aztarnariaren bidez) erabili behar duzunean. Dokumentu honek Dasher-en &version; bertsioa azaltzen du.

Dasher abiarazteko, Dasher hauta daiteke Menu nagusiko Erabilerraztasuna azpimenuan, edo komando-lerroko `dasher` exekuta daiteke.

## Dasher erabiltzen

Atal honetan Dasher-en oinarrizko erabilera azaltzen da.

### Oinarrizko erabilera

Dasher lehenbiziko aldiz abiaraztean, Leiho nagusia ikusten da, hemen ikus daitekeen bezala: .

#### Dasher-en leiho nagusia

Dasher-en leiho nagusia

Hasieran, karaktereak koadroetan agertzen dira eskuineko zutabe bertikal batean, 1. irudian ikus daitekeen bezala. Hasi saguaren ezkerreko botoian klik eginez gurutzagunetik gertu, eraman erakuslea idatzi nahi duzun lehen letrarantz, adibidez, 't'. Pantaila zooma handiagotzen hasiko da 't'rantz. Edozein unetan geldi dezakezu saguaren ezkerreko botoian klik eginez. Norabide horizontalak zooma handiagotzeko abiadura kontrolatzen du. Erakuslea eskuinera mugituz zooma handiagotu egiten da. Erakuslea ezkerrera mugituz, berriz, zooma txikiagotu egiten da. Koordenatu bertikalek zooma zein lekutan handituko den zehazten dute. Nahi duzun letra gurutzagunera eramatean, letra gehiago hauta daitezke uneko letraren koadroan bilatuz. 2. irudian, 'h' letra hautatu da.

#### 't' eta gero 'h' idaztea.

't' eta gero 'h' idaztea.

Hurrengo letra bilatzeko, begiratu beti uneko letraren barruan. Adibidez, 'the' idazteko, seinalatu 'h' barruko 'e'. Akats erraza da lehenbizi ikusten duzun e-ra joatea, eta ez 'h' barruko 'e'ra. Pantailaren gaineko testu-koadroak zer idatzi den erakusten du. Berriro hasteko, sakatu Berria.

### Menuak

Menu-barrak -Leiho nagusiaren goian dago-, komando hauek ditu:

Fitxategia

  Menu honek komando hauek ditu:

  - Berria

  - Ireki

  - Gorde

  - Gorde honela

  - Erantsi fitxategiari—komando hau uneko Dasher bufferra lehendik dagoen testu-fitxategi bati erantsiteko erabil daiteke.

  - Inportatu trebatzeko testua—komando hau lehendik dagoen testu-fitxategi baten edukiak Dasher-en hizkuntz ereduari gehitzeko erabil daiteke.

  - Irten

Editatu

  Menu honek komando hauek ditu:

  - Ebaki

  - Kopiatu

  - Itsatsi

  - Kopiatu dena

Aukerak

  Menu honek komando hauek ditu:

  - Hobespenak. Honek hauek abiarazten ditu:Hobespenen elkarrizketa-koadroa

  - Editatu letra-tipoa—editatzeko koadroan erabilitako letra-tipoa aldatzen du.

  - Dasher letra-tipoa—mugitzen diren karaktereen tamaina aldatzen du.

  - Dasher letra-tipoaren tamaina

  - Sartu testua beste leihoetan—Dasher-ek testua hautatutako leihoan sartzen du.

  - Kontrol-modua—alfabetoaren behean beste nodo bat agertzen da. Hemen, testua zuzenean Dasher-en edo Dasher-etik edita dezakezu, Dasher-ek zuk sartutako testua esanaraztea lor dezakezu eta Dasher gelditu edo pausarazi dezakezu.

Laguntza

  Menu honek komando hauek ditu:

  - Honi buruz— Dasher-i buruzko oinarrizko informazioa erakusten du, adibidez, egilearen izena eta bertsio-zenbakia.

## Pertsonalizazioa

Ezarpen lehenetsiak aldatzeko, hautatu Hobespenak komandoa Ezarpenak menuan. Honek Hobespenen elkarrizketa-koadroa bistaratzen du: , , , , .

### "Alfabetoa" elkarrizketa-koadroa

Hobespenen elkarrizketa-koadroa

Dasher-ek hizkuntza asko onartzen ditu, eta elkarrizketa-koadro honetan hautatzen da zein hizkuntzetan idatziko den. Kontuan izan hizkuntza batzuek (adibidez, hiragana, koreera eta Nazioarteko Alfabeto Fonetikoa) instalatu gabe dituzun letra-tipoak beharko dituztela agian. Zeure alfabeto-fitxategiak sortzeari buruz informazioa izateko, ikus Dasher-en web gunea.

### "Kolorea" elkarrizketa-koadroa

Hobespenen elkarrizketa-koadroa

Dasher-ek hainbat kolore-eskema onartzen ditu. Kolore-eskema 'Lehenetsia' kolore-biraketa sinplea da eta edozein hizkuntzatan funtzionatu beharko luke. Nabarmendutako kolore-eskemak taldekatze logikoko hizkuntzetarako (adibidez, hiragana edo koreera) edo kontrastea handitzeko erabil daitezke

### "Kontrola" elkarrizketa-koadroa

Hobespenen elkarrizketa-koadroa

- Modu dimentsional bat—saguaren kokalekuko Y koordenatua X/Y koordenatuarekin mapatzen du, dimentsio bateko sarrera-metodoekin erabiltzeko.

- Begi aztarnariaren modua—begi aztarnarientzako optimizazioa -- bereziki, Dasher dimentsio bateko moduan portaraztea eragiten du pantailaren eskuineko ertzaren ondoan.

- Abiarazi saguaren ezkerreko botoiarekin—saguaren ezkerreko botoiak Dasher abiarazten eta gelditzen du.

- Abiarazi zuriune-barran—zuriune-barrak Dasher abiarazten eta gelditzen du.

- Abiarazi saguaren kokalekuarekin—Dasher pausarazita dagoenean, koadro gorri bat agertzen da. Eduki kurtsorea koadro gorriaren barruan koadro horia agertu arte. Eduki kurtsorea koadro horiaren barruan. Dasher abiaraziko da.

- Kopiatu dena galdetzean—geldituta dagoenean, Dasher-ek testu osoa arbelean kopiatuko du automatikoki.

- Hitz egin gelditzean—geldituta dagoenean, Dasher-ek sartu berri den testua esango du automatikoki.

- Pausarazi leihotik kanpo—Dasher pausarazi egingo da saguaren erakuslea leihotik kanpora eramaten bada.

### "Ikusi" elkarrizketa-koadroa

Hobespenen elkarrizketa-koadroa

- Orientazioa—testua eramateko noranzkoa aldatzen du. "Alfabeto lehenetsia" ezarrita badago, alfabeto-fitxategiak alfabetoaren noranzko egokia aukeratuko du.

- Erakutsi tresna-barra—Dasher-en tresna-barra ezkuta dezakezu, nahi izanez gero. Dasher-i '-o' kommutadorearekin deituta Dasher-en aukera murriztuko bertsioa irekitzen da, beste aplikazioetan sartzeko diseinatua.

- Erakutsi abiadura-graduatzailea—abiadura-graduatzailea gaitzen/desgaitzen du.

- Erakutsi saguaren kokalekua—egoera batzuetan (dimentsio bateko edo begi aztarnariaren moduan), saguaren posizio absolutua ez da izango Dasher-ek uste duena. Aukera honek Dasher-en sagua non dagoen erakusten du.

- Marraztu marra gurutzaguneen eta saguaren artean— lagungarria da saguaren pista mantentzeko arazoak dituztenentzat.

- Marraztu kaxa-ingeradak—kaxen ertzen inguruko kontrastea handitzen du, haien artean bereizteko.

- Aldatu kolore-eskema automatikoki—hizkuntza batzuek, hiraganak adibidez, badakite zein kolore-eskema erabili behar duten. Aukera honen bidez, alfabetoak bere kolore-eskema automatikoki hauta dezake.

### "Aurreratua" elkarrizketa-koadroa

Hobespenen elkarrizketa-koadroa

- Leuntzea—hizkuntz ereduaren aurreikuspenetara elementu "uniforme" bat gehitzen du. 100eko leuntze-balioarekin guztiz banaketa uniformea erabiliko da -- koadro guztiek tamaina berdina izango dute.

- Data-zigilua fitxategi berrietan—Dasher-ek sortutako fitxategi bakoitzak automatikoki uneko ordua edukiko du fitxategi-izenean.

- Erdiko lerrotik saguaren kokalekuaren hasierara arteko distantzia—'Abiarazi saguaren kokalekuarekin' aukeraren barrutia kontrolatzen du.

- y barruti osoa bete beharko luketen pixelen kopurua— sarrerako gailu batzuek ez dute nahikoa handipen Dasher-en leiho oso bat estaltzeko; aukera honekin Y ardatzean desplazatzeko handipena handitzen da.

## Egileak

Dasher Dasher proiektuko kideek idatzi dute (dasher@mrao.cam.ac.uk). Horri buruz informazio gehiago nahi izanez gero, ikus Dasher-en web orria. Bidali zure iruzkin, iradokizun eta akatsen berri-emateak GNOMEren akatsen segimendurako datu-basera. Programa-erroreen berri emateko jarraibideak linean aukituko dituzu http://bugs.gnome.org/Reporting.html helbidean. GNOMEren 1.1 bertsioa edo berriagoa erabiltzen ari bazara, `bug-buddy` komandoa ere erabil dezakezu akatsen berri emateko.

Eskuliburu hau Dasher Proiektuak idatzi du (dasher@mrao.cam.ac.uk). Bidali eskuliburuari buruzko iruzkin eta iradokizun guztiak GNOME dokumentazio-proiektura docs@gnome.org helbidera. Linean ere bidal daitezke oharrak, GNOMEren dokumentazioaren egoeraren taularen bidez.